cyanic-selkie/wikianc huggingface dataset:
Luhansk
Fra 2014 del av «Folkerepublikken Lugansk»
Fra 2014 har Luhansk oblast vært en utbryterrepublikk kontrollert av den selvproklamerte Folkerepublikken Lugansk, som ikke er internasjonalt anerkjent. Delelinjen går midt gjennom de to regionene med byene Donetsk og Luhansk på opprørernes side av linjen, mens blant annet Kramatorsk og Mariupol er kontrollert av ukrainske myndigheter (per februar 2022). Folkerepublikken Donetsk og Folkerepublikken Lugansk ble erklært i 2014. Utbryteren har vært støttet av Russland og kontakten med øvrige Ukraina er stengt av en frontlinje. Russiske myndigheter anså til februar 2022 disse to områdene som del av Ukraina. Viktor Janukovitsj, som ble avsatt i 2014, er fra Donetsk-området. Presidenten i Russland, Vladimir Putin, anerkjente 21. februar 2022 den selverklærte republikken og kunngjorde at Russland ville sende «fredsbevarende styrker» inn i området.
Idrett
Fotballklubben Zorja Luhansk holder til i byen, og spiller i den ukrainske toppdivisjonen. Luhansk er også hjembyen til Serhij Bubka, tidligere verdensrekordholderen i stavsprang.
Jack Collison
Jack David Collison (født 2. oktober 1988) er en walisisk fotballspiller som for øyeblikket spiller for Peterborough United. Han har tidligere spilt for West Ham og Ipswich Town.
Collison spiller også for Wales' landslag, og har hittil 17 A-lagskamper.
Jaap de Hoop Scheffer
Jaap de Hoop Scheffer (født 3. april 1948 i Amsterdam) er en nederlandsk politiker. Fra juli 2002 til desember 2003 var han Nederlands utenriksminister, som medlem av landets kristeligdemokratiske regjering. Den 5. januar 2004 tiltrådte han som NATOs generalsekretær. Denne perioden ble avsluttet 1. august 2009.
I hans tid som generalsekretær ble ni nye land NATO-medlemmer, syv i 2004 og to i 2009.
Hæren (andre betydninger)
Se også Kategori:Armeer.
Tianfu kullkraftverk
Tianfu kullkraftverk er et kullkraftverk beliggende litt nord for industribyen Shihezi, provinsen Xinjiang i det nordvestlige Kina. Det har en installert produksjonskapasitet på 930 MW fordelt på 4 turbiner. Disse er fordelt slik: 2 x 135 MW, 2 x 330 MW, i den rekkefølgen de ble utbygd.
På samme industritomt ligger Tianye kullkraftverk vegg-i-vegg.
Tsonga
Tsonga er et bantuspråk som snakkes i Sør-Afrika, Mosambik, Eswatini og Zimbabwe. Det er ett av elleve offisielle språk i Sør-Afrika.
Sandløper
Sandløper, polarløper eller strandløper (Calidris alba) er en vadefugl i snipefamilien. Arten består som to taxa. I motsetning til de fleste vadefugler er den lettest kjennelig i vinterdrakt, hvor den er overveiende hvit (se foto). Om sommeren er fjærdrakten overveiende brunlig på oversiden og hvit på undersiden.
Rødlistet
Arten er sårbar VU på Svalbard på Norsk rødliste for arter 2021. Sandløper vurderes opprinnelig til kategori sterkt truet (EN) basert på kriteriet 50-250 reproduserende individer. Kategorien nedgraderes til sårbar (VU°) siden arten har nabobestander (Grønland og Russland) som gir mulighet for reetablering dersom den i perioder skulle forsvinne fra Svalbard. Det er behov for bedre kunnskap om artens forekomst og status på Svalbard. Sandløper er ikke egnet for rødlistevurdering på fastlandet da den ikke hekker her, bare mellomlander under trekket.
Inndeling
Inndelingen følger HBW Alive og er i henhold til Piersma & Bonan (2019), som i hovedsak følger studien av Gibson & Baker (2012) og klassifiseringen til Banks (2012).
Fylkesvei 1406
Fylkesvei 1406 går mellom Fjellstrand og Nesodden kirke i Nesodden kommune.
Frem til 2019 hadde veien betegnelsen fylkesvei 105.
Tulu
Tulu er et dravidisk språk som snakkes i delstatene Karnataka og Kerala i India.
Noble Sissle
Noble Sissle (født 10. juli 1889 i Indianapolis, død 17. desember 1975 i Tampa, Florida) var en amerikansk jazzkomponist og bandleder.
Han flyttet til Cleveland (1906), turnerte vaudeville og gospel i midt-vesten, flyttet til Baltimore (1915) der han deltok i Joe Porters «Serenaders» med bl.a. Eubie Blake som han skrev meget med i perioden frem til 1925. Under James Reese Europe spilte Sissle i «Clef Club» (1916) som ga ut Too much mustard og Castle walk, samt den første verdenskrig, da i et ragtime-spillende militært orkester i Frankrike. Etter drapet på Reese Europe ble Sissel bandleder (1919) og rekrutterte bl.a. en ung Sidney Bechet. Med Blake skrev han den helsvarte Shuffle along (1921) der man finner Josephine Baker og en debuterende Fredi Washington. Deres andre var Chocolate dandies (1924), hvorpå duoen turnerte Europa (1925). En av de første lydfilmene var A phonofilm med musikk av Sissle/Blake (1923).
I perioden 27-30 var han i Paris med eget band som i 1930 returnerte til USA og gjorde flere innspillinger, bl.a. Lena Hornes første plateutgivelse. Tross sterke skader fra bilulykke (1936) fortsatte han som bandleder frem til 1960-tallet, og rekrutterte bl.a. Charlie Parker (1942). Etterhvert tok han også opp jazzproduksjon. Hans liv er skildret i Robert Kimball and William Bolcom, Reminiscing with Sissle and Blake (1973).
Kinda kanal
Kinda kanal er en kanal i Östergötland i sørøstlige Sverige. Den følger Stångån fra innsjøen Roxen, som Göta kanal passerer, sørover til innsjøene i Kindabygden. De fleste delene følger åens naturlige løp som der har slusepassasjer parallelt med strømmen der det behøves. Det finnes 15 sluser. Den totale lengden på denne vannvei er cirka 80 km. Kanalen ble bygget 1865–1871.
Devil Doll
Devil Doll er et italiensk-slovensk band som ble startet i 1987 i Venezia og den slovenske hovedstaden Ljubljana. Flere av bandmedlemmene blir rekruttert gjennom en annonse med teksten «A man is the less likely to become great the more he is dominated by reason: few can achive greatness -and none in art-if they are not dominated by illusion.» ''(«En mann har mindre sjanse for å bli stor om han blir dominert av fornuften: få kan oppnå storhet -og ingen innenfor kunsten-om de ikke er dominert av illusjoner»). Bandet ble egentlig startet som to separate grupper av en ukjent musiker som går under navnet Mr. Doctor, men ble senere slått sammen til en i Venezia. Både Mr. Doctor og resten av bandet er veldig lyssky og tar aldri intervjuer (i alle fall ikke Mr. Doctor). De fleste intervjuer og offentlige pressemeldinger har gått gjennom bandets fanklubb.
Musikkstilen Devil Doll spiller kan beskrives som en blanding av klassisk musikk, teater, progressiv rock og en god dæsj stemning fra en svarthvitt skrekkfilm fra 1930-tallet. Sangene er lange, og en utgivelse inneholder derfor gjerne bare en sang. At gruppen er veldig inspirert av gamle filmer er noe man merker veldig lett gjennom tekstene og valget av bandnavn, ett navn som trolig er hentet fra Tod Brownings film The Devil Doll fra 1936. Det går rykter om hovedpersonen selv Mr. Doctor jobber med nettopp film i dag.
Diskografi
Det første albumet Devil Doll laget har aldri blitt utgitt i offentlighet, da det var ett ønske fra Mr. Doctor om at det bare skulle finnes ett eksemplar av den, og det i hans besittelse. Det er derfor ikke bekreftet om den faktisk eksisterer eller ikke og den blir ofte utelatt fra offisielle diskografier.
I dag har man ikke hørt noe fra bandet siden 1997, i tiden rett etter de hadde gitt ut Dies Irae. Det spekuleres i om de er nedlagt eller om de bare sitter å venter på at tiden er inne for en ny utgivelse.
Den cispadanske republikk
Den cispadanske republikk (Repubblica Cispadana - fra latinsk cis = på denne siden (sett fra Roma) av + «Padana» = elven po) var en kortvarig republikk i det nordlige Italia, opprettet i 1796 under den franske hærs beskyttelse og ledet av Napoléon Bonaparte. Det påfølgende år ble den innlemmet i den da opprettede cisalpinske republikk.
Den 16. oktober 1796 ble det avholdt en kongress i Modena der representanter fra provinsene Modena, Bologna, Ferrara og Reggio Emilia proklamerte disse fire provinser som en ny Repubblica Cispadana. Det var Napoleon og hans styrker som stod bak, og tiltaket hadde for øye å utbre den franske revolusjon og Frankrikes maktområde. Kongressen innbød også andre provinser i Italia om å tilslutte seg den nye republikk.
Den 9. juli slo Den cispadanske republikk seg sammen med Den transpadanske republikk og dannet Den cisalpinske republikk.
Slaget om Hiep Hoa
Slaget om Hiep Hoa var et mindre slag under Vietnamkrigen som fant sted natt til 22. november 1963.
Slaget begynte med at rundt 500 FNL-soldater stormet den amerikanske spesialstyrkebasen ved Hiep Hoa, hvor fire amerikanske soldater ble meldt savnet. Vietnamesiske kommandoenheter og amerikanske spesialstyrker utkjempet deretter harde slag hvor maskinvåpen ble benyttet av begge sider, men amerikanerne tapte til slutt slaget da en nordvietnamesisk artillerienhet ankom. Dette var første gang en slik base ble stormet under Vietnamkrigen. Isaac Camacho, en av de fire savnede amerikanske soldatene, ble senere den første til å flykte fra en av FNLs fangeleirer.
Oreochromis aureus
Oreochromis aureus er en art i gruppen ciklider. Det er en fisk som lever i ferskvann i Nord-Afrika og Midtøsten. Den har også blitt introdusert i USA hvor den har gjort skade på lokale økosystemer. Den blir normalt 13-20 cm lang, men det største eksemplaret som har blitt fanget var 53 cm langt. Den er en munnruger, og hunnen holder 160-1600 egg av gangen. Oreochromis aureus trives i et vidt temperaturområde, fra 8 til 30 °C og kan tåle opptil 41 °C.
Triatlon
Triatlon er en multisport som består av svømming, sykling og løping. Distansene for hver disiplin varierer, men de avvikles alltid i denne rekkefølgen. Konkurransen foregår på tid og med fellesstart. Konkurransen foregår kontinuerlig fra starten av svømming til man er ferdig med løpingen, og tiden man bruker i skiftesonene mellom overgang fra svømming til sykling og sykling til løping teller med i totaltiden. Idretten drives med et eget internasjonalt forbund, ITU, og i Norge med Norges Triathlon Forbund som eget særforbund under Norges Idrettsforbund. Triatlon for damer og herrer kom på det olympiske programmet i Sydney i 2000 og miksstafett kom på det olympiske programmet i Tokyo 2020.
Historie
Normalt regner man at sporten har sitt opphav på Hawaii i 1978, da en liten gruppe marinesoldater kranglet om hvem av de som var den best trente idrettsmannen. Commander John Collins foreslo at den beste måte å avgjøre det på var å kombinere svømmekonkurransen Waikiki Rough (3,8 km), deretter sykkelløpet Around Oahu (180 km) og til sist Honolulu maraton på 42,2 km.
Fortsatt holdes Ironman-verdensmesterskapet hvert år på Hawaii, men nå er det svært vanskelig bare å bli blant de 1700 kvalifiserte til dette stevnet. Det er mange forskjellige distanser, 1500 m svømming, 40 km sykling og 10 km løp var første gang på OL-programmet i Sydney. Det avholdes også konkurranser over kortere distanser.
Organisering
Det Internasjonale Triathlonforbundet (ITU) sorterer under den internasjonale idrettsbevegelsen. Norges Triathlonforbund er medlemsforbund i ITU. Olympisk leker i triathlon sorterer under ITU. Det finnes også en World Cup serie og VM som arrangeres i ITU regi. Her brukes normalt Sprint, Normal og Langdistanser.
Ironman er et registrert varemerke hos det amerikanske kommersielle privateide selskapet World Triathlon Corporation (WTC). De lisensierer ut Ironman navnet til stevner på Ironman og halv Ironman distanse. Fra sesongen 2011 vil WTC også arrangere stevner over Normaldistanse. WTC arrangerer verdensmesterskap på Ironman og halv Ironman distanse. Man kvalifiserer seg til Ironman VM gjennom kvalifiseringsplasser på de resterende stevnene i Ironman serien.
Challenge er en konkurrerende kommersiell arrangør av stevner over Ironman distanse gjennom Challenge-serien. Verdens raskeste tid på Ironman distansen for både kvinner og menn er satt på Challenge Roth, men det er omdiskutert hvorvidt Challenge Roth holder korrekt distanse.
Regler
Konkurransene kan utføres med start i vann eller på strand. Under svømmingen er det lov å ligge i bakevjen av foranliggende svømmer, og hos dyktige triatleter ser man ofte taktisk svømming. Om temperaturen tilsier det kan deltakerne bli pålagt å svømme i våtdrakt (i kaldt vann), fritt velge om de vil bruke våtdrakt (i normalt vann) eller forbys å bruke våtdrakt (i varmt vann). Temperaturgrensene for når våtdrakt er påbudt eller forbudt varierer med distanse og hvilken klasse man konkurrerer i. Det er normalt ikke lov å bruke våtsokker. Hansker er ikke tillatt å bruke.
Etter svømmingen kommer man inn i skiftesone 1, eller transition 1 (ofte kalt bare T1). Alle har sin tildelte plass i skiftesonene. I skiftesone 1 skal man skifte fra svømming til sykkel. Hjelm er påbudt, og man har ikke lov å begynne å sykle før man er ute av skiftesonen. Skiftesonen skal lages slik at alle utøverne har like lang vei gjennom skiftesonen for å ikke gi noen en fordel. Man skal heller ikke forhindre andre deltakere i skiftesonen, og man kan for eksempel bli straffet om man ikke setter fra seg sitt utstyr på anvist plass, slik at henslengt utstyr kan hindre andre deltakere.
På syklingen er det i noen konkurranser ikke lov å ligge i dragsuget av andre syklister. Da må man ligge 10m (I noen konkurranser 7m) bak foranliggende syklist til envher tid. En forbikjøring skal skje i løpet av 30 sekunder, og da er det den forbikjørte syklist som har ansvar for at det holdes lovlig avstand til rytter foran. Man kan tildeles tidstraff eller en «stop and go» for uregelmessig sykling. En «Stop and go» straff medfører normalt at man må stoppe, gå av sykkelen og løfte denne over hodet eller opp fra bakken, før man kan fortsette. Noen konkurranser tillater at man sykler i dragsuget av andre ryttere. Å ligge i dragsuget omtales ofte som å drafte etter det engelske ordet drafting. Dette er blant annet lov i Olympiske leker. Det fører ofte til at syklingen blir et taktisk spill, der ingen ønsker å ødsle med kreftene for å kjøre fra et felt som kan samarbeide om å kjøre fortere. I konkurranser der det er lov å drafte blir det derfor viktig å nå ut av skiftesone 1 sammen med lederfeltet. Sterke svømmere som har fått en luke på svømmingen blir ofte kjørt inn på syklingen.
På løpingen som gjenstår etter skiftesone 2 er det fritt frem å løpe i følge med andre i klynger og felt.
Normalt har man ikke lov å motta hjelp fra andre deltakere eller tilskuere underveis. Om man punkterer e.l. på sykkelen må man selv ordne problemet før man fortsetter. Noen konkurranser som Norseman gjør unntak fra denne regelen.
Uten spesielle unntak er det ikke lov å bruke mobiltelefon eller annet kommunikasjonsutstyr underveis.
Iført drakt skal dekke torso under løping og sykling.
Gustave Baheten Bahoken
Gustave Baheten Bahoken (født 13. juni 1979) er en kamerunsk fotballspiller. Han har tidligere spilt for Livingston i skotsk premier league og Aalesund. Bahoken har én landskamp for.
Triatlon
Utstyr og teknikk
Utstyret man trenger til triatlon er selvsagt utstyr for svømming, sykling og løping. Mosjonsutøvere vil ofte ikke investere i spesialutstyr, og det går godt an å bruke helt vanlig svømmetøy, en hverdagssykkel og en short, bomulls T-skjorte og joggesko.
For de som ønsker å det finnes det en rekke optimaliseringer og spesialutstyr likevel.
For svømmingen er det vanlig å bruke våtdrakt av neopren. Denne gir mindre varmetap til vann, og i kaldt vann vil det ofte være nødvendig å ha en slik våtdrakt. Våtdraktene finnes i hel modell og en overall modell (Også kalt Long John; altså en modell uten armer og skuldre). Våtdrakten vil i tillegg til isolering mot kaldt vann også gi en oppdriftsfordel. Noen som deltar på triatlon som et engangsstunt velger å bruke en rimeligere vannsportsvåtdrakt, ment for surfing, vannski o.l. aktiviteter, i stedet for å kjøpe en modell spesifikt for triatlon og svømming. Det som skiller disse er at en vannsportsmodell ikke er like tettsittende som en triatlonmodell. Dette gjør at vannsports våtdrakten har større motstand i vannet. Den er heller ikke nødvendigvis konstruert med tanke på bevegelsene i svømming. Spesielt på crawl trenger man godt og lett bevegelighet i skulderpartiet. Triatlonmodeller er derfor ofte laget med tynnere stoff i armhulen, knehasen og andre steder der man trenger god og uhindret bevegelse. Triatlonvåtdraktmodellene finnes i forskjellige kvaliteter og de dyrere draktene har ofte større bruk av variert stofftykkelse i drakten for nettopp å bedre bevegeligheten. Toppmodellene har ofte også en neopren av en mykere og lettere kvalitet, og de kan ha en overflatecoating som skal være med å redusere motstanden i vannet. De vil derfor gjerne også være lettere utsatt for rifter og slitasje enn rimeligere nybegynnermodeller. Nybegynnermodellene er ofte også laget for mindre øvede svømmere og kan derfor være laget for å gi mer hjelp til å få riktig flytestilling i vannet under crawlsvømming, samt å være lettere å svømme bryst med enn det toppmodellene ofte er.
Et moment i triatlonsvømming som er forskjellig fra svømming innendørs er at man ofte trenger å navigere seg frem. I stedet for et kort strekk i basseng med siktelinje i bunn på hver bane, skal man svømme lengre distanser ofte uten å kunne se bunn. Mange velger derfor en litt annen type svømmebrille som gir større og bredere synsfelt enn en vanlig svømmebrille. Mange ønsker også en brille som sitter bedre på ansiktet enn en bassengtypisk svømmebrille, fordi man ofte kommer i kontakt med andre svømmere underveis, og ikke vil ha en brille som løsner om en annen svømmers fot eller arm kommer i veien. Utvalg av modeller er stor, fra de som ligner dykkermaske til små konkurransebriller for bassengsvømming. Valg av brille vil ofte avhenge av ansiktsform og hvilke brille som sitter godt, samt hvor stort synsfelt man trenger for å føle seg komfortabel og kunne navigere som ønsket.
Svømmehettene er normalt helt standard svømmehetter av silikon eller latex. For kaldere vann finnes det svømmehetter i neopren med hakestropp som isolerer bedre. Neoprensokker og -hansker finnes også for bruk i kaldt vann, men disse er normalt ikke lov å bruke i konkurranser.
Syklene som brukes i triatlon er ofte laget noe annerledes. Dersom det ikke er lov å drafte på andre syklister på sykkeldelen, er ofte syklene laget med tanke på å redusere luftmotstanden. Hensyn til lav vekt er da ikke så fremtredende som for racersykler, spesielt ikke om sykkelløypen ikke er veldig kupert. En triathlonsykkel er stort sett lik en temposykkel for konkurransesykling og de fleste fabrikanter bruker samme modeller til både triatlon- og temposyklingsmarkeder. Triatlon har vært en pådriver i utviklingen av aerodynamisk sykkel og utstyr, og temposyklingen innunder ordinær sykkelsport har arvet mye av utviklingen fra triatlonsykler. Men det er noen mindre forskjeller i regelverk som gjør at noen få sykkelmodeller kan være tillatt brukt i triatlon, men ikke i temposyklingsetapper og ritt. Hovedforskjellene i dette regelverket er at tuppen av setet på en temposykkel skal være minimum 5 cm bak loddlinjen gjennom senter av krankakslingen, mens en triatlonsykkel skal ha setetuppen bak selve loddlinjen. Det tillates med andre ord en sitteposisjon lenger frem på sykkelen i triatlon enn på temposykling. Bakgrunnen for ønske om å sitte langt foran er at man ved å flytte hoften fremover kan man senke overkroppen mer ned og sykle med mindre tverrsnittsareal mot fartsvinden uten at man får større leddutslag i hofteleddsbøyermusklene. Et for stort utslag i hofteleddsbøyermusklene vil gi mindre kraft i tråkket, slik at gevinsten i redusert luftmotstand går tapt i mindre effektfullt tråkk. En annen forskjell på tempo og triatlonsykkel er at internasjonale sykkelforbundet UCI som bestemmer reglene for temposykling ikke tillater at lengde: bredde forhold på rørene som utgjør ramme, setepinne og styre ikke skal overgå 3:1, mens det Internasjonale Triathlonforbundet (ITU) ikke har denne begrensningen. Man kan derfor se triatlonspesifikke sykler med mer fri utforming av rammerørene. ITU krever heller ikke at rammegeometrien utgjøres av det tradisjonelle «dobbelt triangel»-oppsettet som normale sykler har, og en del triatlonspesifikke sykler kan derfor ha mer fri utforming av rammen, for eksempel uten seterør slik at hele rammen blir et trapes, eller som fabriantens TREK sin nå utgåtte Y-foil ramme. På triatlonkonkurranser der det er lov å sykle i felt og drafte på hverandre, brukes normalt vanlige racersykler med noen mindre tempobøyler på styret i tillegg.
Sykkelhjelm er påbudt og envher godkjent hjelm kan brukes. Konkurranseutøvere vil, spesielt på konkurranser der drafting på syklingen ikke er lov, velge en aerodynamisk utformet hjelm. Disse er normalt tettere og varmere enn en vanlig sykkelhjelm, så under varme forhold kan man likevel se noen velge en vanlig sykkelhjelm.
Sykkelsko spesiallaget for triatlon er veldig like vanlige sykkelsko, med stiv såle og kleat under sålen til å klikke skoen fast i pedalene. Triatlonskoene er ofte laget med bedre drenering av vann ut enn en vanlig sykkelsko. En hurtigere lukkemekanisme og en hempe på hælkappen for hjelpe rask påsetting og stramming av skoen er vanlig. Ofte ser man også at utøverne klikker skoene i pedalene og løper barfot ut av skiftesonen med sykkelen og tar på seg skoene på syklingens første meter. Man binder da ofte opp pedaler og sko slik at de står vannrett med skoene i posisjon kl 3 og 9 ved å bruke en tynn ulltråd eller strikk fra hempen i hælkappen på skoen til pedalarm og ramme for å lettere få på seg skoen i fart på sykkel. Strikk eller ulltråd vil ryke når man begynner å sykle.
På løpingen brukes vanlige løpesko av den type hver enkel utøver foretrekker. Det finnes spesielle triatlonmodeller som skal drenere fuktighet bedre, samt redusere plager med gnagsår ved løping uten sokker. For å spare tid er det vanlig at triatleter sykler og løper uten sokker, siden det er vanskelig og tidkrevende å ta på seg sokker på en fuktig fot etter svømming eller sykling. Mange bruker også hurtiglisser eller strikklisser som ikke trenger å knytes for å spare tid i skiftesone 2.
Studentbedriften Smart-kit.no gjennomførte høsten 2014 markedsundersøkelser som var med på å kartlegge hvilket utstyr som er mest ønsket blant norske triatleter. Undersøkelsene hadde en begrensning ved at utstyret ikke skulle koste mer enn 500 kr.
Konkurransedistanser
Konkurransene kan i prinsippet foregå over helt vilkårlige distanser, men noen er standardiserte. Disse er: Olympisk distanse er typisk 1.500 m svømming, 40 km sykling og 10 km løp.
Internasjonale mesterskap
Triatlon under sommer-OL har vært arrangert siden Sommer-OL 2000 i Sydney. Triatlon har også vært en del av Ungdoms-OL siden det første Sommer-OL for ungdom i 2010.
Verdensserien i triatlon (World Triathlon Series) arrangeres som en serie stevner, med et avsluttende Grand Final, der vinneren sammenlagt blir kåret til verdensmester. Verdenscupen i triatlon arrangeres etter samme modell, men er for utøvere på nivået under Verdensserien. Det arrangeres ikke noe VM i triatlon normaldistanse, men det arrangeres blant annet VM i miksstafett, og VM i ulike typer øvelser som kortdistanse og langdistanse, terrengtriatlon og terrengduatlon, Iron man, Utraman, m.m. Det arrangeres også regionale mesterskap som afrikamesterskap, europamesterskap, asiamesterskap, balkanmesterskap og nordisk mesterskap.
Paratriatlon ble første gang arrangert som en paralympisk øvelse under Paralympiske sommerleker 2016. Verdensmester i paratriatlon kåres gjennom Verdensserien i paratriatlon, på samme måte som hos funksjonsfriske utøvere, og det arrangeres også verdenscup i paratriatlon.
Triathlon i Norge
(Her trengs input på eksempelvis Norges eldste triatlonklubb Stifting av Norges Triathlonforbund Første Norske konkurranse Norgesmesterskap første gang Kongepokaler)
Triathlon i vekst
Triathlon i Norge har opplevd en solid vekst de senere årene. I 2011 var det 4000 påmeldte deltakere i norske triathlonkonkurranser. I 2014 hadde tallet steget til snaue 10 000 påmeldte. Veksten gjenspeiles også i økningen av antall triathlonklubber. I 2013 var det 80 registrerte klubber, mens i begynnelsen av 2015 var det 142. Norges triatlonforbund forventer ytterligere stigning i fremtiden. Den store interessen har gjort at både medier og kommersielle aktører har fått øyene opp for sporten. Det blir gitt bedre dekning av de ulike arrangementene og triathlon-spesifikt sportsutstyr blir stadig mer tilgjengelig i sportsbutikkene.
Etableringen av Haugesund Ironman 70.3 i 2012 har vært en påvirkende årsak til den solide veksten sammen med Haugesund Triathlon Klubb som ble etablert januar samme år. Åtte måneder etter etableringen ble klubben erklært Norges største og har siden den gang hatt over 400 medlemmer.
Norske konkurranser
Norseman Xtreme Triathlon er internasjonalt anerkjent som verdens hardeste triatlon-konkurranse over Ironman distansen, og arrangeres i Norge. Denne består av 3,8 km svømming i Hardangerfjorden, 180 km på sykkel fra Eidfjord til Tessungdalen og 42,2 km løp via Rjukan til Gaustadtoppen. Totalt er konkurransen på 226 km og har en høydeforskjell på rundt 5.000 meter. Konkurransen har et tak på antall deltakere på 200, og disse kommer til Norge fra hele verden.
Aurlandsfjellet Xtreme Triathlon er internasjonalt anerkjent som verdens hardeste triatlon-konkurranse over halv Ironman distansen. Den går i Aurlandsfjorden, til Lærdal og tilbake (vei 243) og har løp oppfor Aurlandsdalen til Østerbø, med høydeforskjell på rundt 4.000 meter.
Bergen Voss Triathlon ble arrangert i 2008 og 2009 koordinert med sykkelrittet Bergen-Voss. I 2010 ble den erstattet av Bergen Triathlon
Trollveggen Triathlon ble første gang arrangert i 2009 i en spektakulær løype med svømming i Isfjorden, sykling opp Trollstigen og avslutning med løp opp til toppen av trollveggen.
HoveTri ble arrangert 1. gang i 2009 med 276 påmeldte deltakere. Hove Tri gjennomføres i vakre omgivelser på Hove (hvor Hovefestivalen også arrangeres) i Arendal kommune.
Fra 2012 kom Ironman og WTC konsernet til Norge og konkurransen Haugesund Ironman 70.3 ble første gang arrangert i juli 2012.
Haugesund Triatlon er et av få komplette triatlonarrangement i Norge hvor triatlon leker og -konkurranser for Barn, Ungdom og Voksne er inkludert. Haugesund Triatlon ble første gang arrangert august 2014. I 2014 og 2015 ble Ungdomsmesterskap arrangert under Haugesund Triatlon som i 2016 står som arrangør av NM Sprint for Voksne. Haugesund Triatlon arrangeres hvert år i slutten av august av Haugesund Triathlon Klubb.
Det vil bli arrangert om lag 40 triathlonkonkurranser i 2016.
Norske landslagsutøvere 2020
OL gruppa:
Worldcuplaget:
Juniorlaget:
Norske triathlonstevner
Følgende stevner over Ironman-distanse har vært arrangert i Norge
Nordmenn på Hawaii
Norske rekorder på Hawaii:
Herrer: Lars Petter Stormo, 8:37:27 (13.10.2018)
Kvinner: Lisbeth Kenyon, 10:01:30 (09:10.2010)
(Her trengs oversikt over norske deltager på Ironman VM på Hawaii gjennom tidene)
Terminologi
En del vanlige uttrykk i triatlonsammenheng:
Links (nettleser)
Links er en nettleser for CLI i Unix og Linux basert på tekst og grafikk. Links utgis under GPL.
Bjørn Solberg
Bjørn Solberg (født 12. september 1945 i Tønsberg, død 6. oktober 2010) var en norsk skytter som ble tredobbelt skytterkonge. Bjørn Solberg skjøt for Farnes skytterlag da han ble skytterkonge første gang under Landsskytterstevnet i Trondheim i 1978. Senere gikk han over til Nordre Land skytterlag, som han representerte da han vant sine to andre titler i Fræna i 1983 og i Sandnes i 1984. Solberg skjøt også for Isfjorden og Åndalsnes Skytterlag.
Solberg var lærerutdannet.
Linda Matthews Watkins
Linda Matthews Watkins (1908–1976) var en skuespiller på teater, film og TV.
Watkins hadde sin første større rolle i en alder av 17 år, da hun ble satt opp i regissør Tom Cushing sin komedie The Devil In The Cheese, som ble vist på Charles Hopkins Theater i New York City i 1915. Hun er blant annet kjent for roller i The Parent Trap og Huckleberry Finn. Watkins giftet seg med advokat Gabriel L. Hess på Blackstone Hotel i Chicago, Illinois, den 28. januar 1932. Watkins og Hess fikk en sønn, Adam Hess, som også utdannet seg til advokat. En senere romanse med skuespilleren Tom Drake tok slutt i 1959. Linda Watkins døde i Los Angeles, California i 1976, da hun var 68 år gammel.
Udegejsk
Udegejsk er et nesten utdødd tungusisk språk som snakkes av om lag 100 udegejere i østlige Sibir i Russland. Språket er i nær slekt med nanaiisk.
Strandvik
Strandvik er en tidligere selvstendig kommune i Hordaland fylke. Strandvik ble skilt ut som egen kommune fra Fusa 1. januar 1903 samtidig med Hålandsdal. Strandvik hadde ved opprettelsen 1 876 innbyggere.
Fusa kommune var i 1856 skilt ut fra Os.
1. januar 1964 ble Strandvik, Hålandsdal og det meste av Fusa slått sammen til den nye Fusa kommune. Strandvik hadde ved sammenslåingen 2 053 innbyggere. I bygden finnes det bla. nærbutikk, restaurant, barneskole, ridesenter og byggevarer.
British Medical Association
British Medical Association (BMA) er den britiske legeforeningen, og har hovedkvarter på Tavistock Square i London. De fleste leger i Storbritannia er medlemmer av organisasjonen, som fungerer både som fagforening og som fagetisk rådgiver. British Medical Association utgir det ansette medisinske tidsskriftet British Medical Journal.
Organisasjonens historie går tilbake til omkring 1860, da en rekke regionale legeforeninger sluttet seg sammen.
Mjøsjolle
Mjøsjolle er en liten seilbåt med senkekjøl, på omtrent 16 fot. Den er laget i få eksemplarer, sannsynligvis færre enn 10. Båten ble produsert på 40- og 50-tallet og hadde en skrogform med bredt akterspeil og forholdsvis flat bunn. Båten hadde stort seil og meget gode seilegenskaper. Mjøsjollen ble benyttet også utenfor Mjøsa, blant annet i Oslofjorden.
Tour de Barents
Tour de Barents er et internasjonalt skirenn etter samme form som Tour de Ski, men rennene vil ikke være en del av verdenscupen i langrenn. Tour de Barents var planlagt å avholdes med fem renn i tre land, fordelt på byene Vadsø, Rovaniemi, Saariselkä og Murmansk etter at verdenscup-sesongen er ferdig for verdenseliten i langrenn. Det var håp om å gjennomføre første utgave av Tour de Barents i 2009. Rennet ble arrangert av Vadsø skiklubb i Norge og Finland i 2010 og 2011. I 2012 skulle IL Forsøk i Tana stå for arrangementet, men forsøket ble oppgitt.
Flintlås
Flintlås er en mekanisme som tidligere ble brukt til å avfyre et skytevåpen.
Flintlåsen er en utvikling av snapplåsen og ble konstruert av den franske maleren og våpensmeden Marin Bourgeois på begynnelsen av 1600-tallet. Mekanismens store fortrinn var kombinasjonen av fengstål og lokk til kruttpannen i en enkel enhet, kalt fengpanne. Dette reduserte antall deler og gjorde mekanismen enklere å produsere og mer driftssikker i bruk. Flintlåsen var den vanligste formen for avfyringsmekanisme for kruttvåpen fram til utviklingen av perkusjonslåsen på 1830-tallet.
Funksjon
Hoveddelene i en flintlås er hane og fengpanne. Begge var vanligvis montert på en låseplate skrudd fast i geværkolben der bakenden av løpet med kammeret lå an mot kolben. Både hanen og fengpannen er fjærbelastet, med slagfjæren (den som spente an mot hanen) vanligvis liggende på innsiden av låseplaten. På innsiden av låseplaten har hanen også en anordning som tillater den å stå spent slik at den kan utløses av avtrekkeren.
Hanen har en bit flint som blir holdt fast i en liten skrustikke. Ved avfyring slår hanen framover (i noen få tilfeller bakover) slik at flinten treffer fengpannen. Fengpannen blir normalt holdt på plass av en liten bladfjær, men slaget fra hanen vipper fengpannen opp og bakover slik at kruttet i kruttpannen avdekkes. Flinten skraper samtidig mot stålet og danner et lite regn av gnister. På grunn av fengpannens kurve, ble dette gnistregnet rettet mot fengpannen. Når fengkruttet blir antent av gnistene fra fengpannen, fyrte det av hovedladningen inne i løpet gjennom et lite fenghull fra fengpannen og inn i kammeret.
Kjente flintlåsvåpen
De aller fleste militære og også mange sivile våpen ble framstilt med flintlås fra 1600-tallet og fram til midten av 1800-tallet.
En tid for alt
En tid for alt er en roman av Karl Ove Knausgård fra 2004. Romanen ble i en Dagbladet-serie sommeren 2006 kåret til en av de 25 beste romanene fra de siste 25 år.
Fortelleren i romanen har satt seg fore å skrive englenes historie på jorda fra skapelsen til i dag. Som hovedkilde har han den italienske engleforskeren Antinous Bellori, som selv møtte to engler som elleveåring, og siden har viet sitt liv til å utforske englene ved å granske alle de skriftstedene der engler viser seg på jorda – både i Det gamle testamentet, Det nye testamentet og i de apokryfe skriftene. Belloris hovedkonklusjon er slående: Etter å ha refset og straffet menneskene med sverd, ild og syndflod i noen tusen år, satser Herren alt på ett kort og fødes på jorda som menneske. Dette gjør han for å erfare det menneskelige innenfra. Men dermed avgår Gud ved døden på Golgata, og englene – som har vært Guds budbringere og håndlangere – etterlates på jorda og må klare seg som best de kan.
Bellori (som er en fiktiv person) avslutter sitt store verk Om englenes natur i 1584 – i samme tidsalder som Giordano Bruno, Isaac Newton og andre skaper det moderne verdensbildet. Selv om Belloris verk er like grensesprengende på sitt område som astronomenes og fysikernes er det på sine, er det de siste som forandrer verden, mens Bellori blir fortidd og glemt.
Etter å ha erkjent at verket hans ikke fikk den oppmerksomheten det burde hatt, drives Bellori av en besettelse etter å finne englene og gi verden syn for sagn, og han gjennomtråler Europas ødemarker på jakt etter engler. Til slutt finner han dem også, men det får sannsynligvis skjebnesvangre følger for ham selv.
Fortelleren veksler mellom essayistisk-analytiske kapitler der han gjør rede for Belloris og sine egne tanker, og lange fortellinger om Kain og Abel og Noa og syndfloden. At han ikke et øyeblikk tviler på at engler er en realitet, gir de «vitenskapelige» kapitlene en særegen effekt.
Det er når han ikke lenger kan støtte seg til Bellori, men på egen hånd må fortsette englenes historie opp til vår egen tid, vi merker at ikke alt står så bra til hos fortelleren. I avslutningskapitlet møter vi fortelleren i hans eget liv, og det viser seg ganske riktig at den mentale helsa slett ikke er god, og at han er ved et punkt i livet der han ikke lenger mestrer et sosialt liv.
Fortellerens egen historie på slutten av romanen kaster nytt lys over de tidligere kapitlene.
Walton Newbold
Walton Newbold (født som John Turner Walton Newbold 8. mai 1888 i Culcheth, Lancashire i England, død 20. februar 1943) som var en av de første stortingsrepresentantene i Storbritannia som ble valgt til dette embetet som kommunist.
Newbold var medlem av det britiske sosialistpartiet, og i 1921 trakk han seg fra sine posisjoner i ILP, sluttet seg til det nylig grunnlagte Communist Party of Great Britain og var medlem av den første sentralkomiteen i dette partiet. Under det neste valget i 1922 ble Newbold valgt til å representere den skotske valgkretsen Motherwell i Underhuset. Newbold fikk støtte fra Labour Party etter dette valget. Han ble noen ganger ansett som noe ineffektiv i parlamentet og ble enkelte ganger spottet av mange av de andre parlamentsmedlemmene for sine mange gamle og ofte skitne klær. Newbold mistet sitt sete i parlamentet i det neste valget. I 1924 gikk Newbold ut av det britiske kommunistpartiet og sluttet seg til Labour.
Serie A 1959–1960
Serie A er den italienske toppdivisjonen i fotball. Den ble opprettet i 1898. Det italienske fotballforbundet står for organiseringen av ligaen.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Vipe
Vipe (Vanellus vanellus) er en monotypisk art i vipeslekten (Vanellus), som består av 24 arter. Slekten inngår videre i lofamilien (Charadriidae). Vipa regnes som en kortdistansetrekkfugl.
Arten er utbredt i den palearktiske sone og hekker i store deler av Skandinavia, også Norge, der den regnes som fylkesfugl i Rogaland. Time kommune har dessuten vipa som motiv i kommunevåpenet. Arten har ved to anledninger, i 1994 og 2012, blitt valgt til «Årets fugl» i Norge av Norsk Ornitologisk Forening.
Jözzejassen
Jözzejassen er en jazzfestival som arrangeres i Arvika, Sverige.
Vipe
Vipa har status som nær truet internasjonalt. BirdLife Norge har advart mot at arten lokalt har vært i «fritt fall» ganske lenge. I Norsk rødliste for arter 2010 ble den regnet som nær truet, men i rødlista for 2015 var status oppjustert til sterkt truet. Da ble den norsk hekkebestanden estimert til omkring 15 000-20 000 individer. I den nye rødlista for 2021 regnes den nå imidlertid som kritisk truet. Endringen følger av reell populasjonsendring.
Jözzejassen
Festivalen går av stabelen første uke i august annethvert år (siste i 2005), og konsertene skjer i hovedsak i Arvikas havneområde.
Vipe
Beskrivelse
Vipe blir cirka 28–31 cm lang og veier typisk omkring 128–330 g. Vingespennet utgjør cirka 82–87 cm og vingene er brede. Fjærdrakten har en glinsende grønn overside. Hodet har sorte og hvite tegninger og en karakteristisk fjærpryd som løper bakover fra bakhodet i en oppoverbøyd bue. Øvre del av brystet er mørkt bronsebrunt og underdelen hvit. Hunnen har mindre definert mønster i hodet enn hannen og hvite flekker på brystet.
Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl (NNKF) og er i henhold til Syvertsen et al. (2008, 2017).
Atferd
Arten trives primært fastmarkssystemer langs kysten og i semi-naturlig mark og våtmark.
Vipa eter hovedsakelig små virvelløse dyr, som meitemark, og insekter, for eksempel tovinger, møll, biller, maur, sirisser og ulike larver, men også litt edderkopper og snegler.
Eggleggingen foregår fra midten av mars til tidlig i juni. Senest i nord og øst. Arten regnes som sesongmonogam, men av og til er den også polygami. En undersøkelse fra Sørvestlandet i Norge viste at 23–41 prosent av hannene var polygame, med to, av og til tre og hele fire hunner. Undersøkelsen viste også at 50–77 prosent av hannene var monogame, mens hele 0–21 prosent ikke fant seg noen partner. En tilsvarende undersøkelse fra Nordøst-England viste at 30 prosent av hannene var polygame (og at spesielt hanner som var mer enn 2 år ofte hadde flere partnere).
Ultsjisk
Ultsjisk er et tungusisk språk som tales av ultsjerne i østlige Sibir i Russland.
Vipe
Atferd
Hunnen legger typisk 2–3 egg, av og til opp mot fem, og det kan ta opp mot fem dager før selve eggleggingen er over. Inkubasjonstiden varer normalt i 21–30 dager og begge foreldrene deltar normalt i rugingen (men ikke alltid, spesielt ikke der hannen er bigam). Ungene får fjærdrakt etter cirka 33–40 dager.
Utbredelse
Vipe er utbredt i nesten hele Palearktis. I Irland, Storbritannia, Benelux-landene, Frankrike og i deler av Spania og Italia, samt i store deler av Tyrkia er vipa tilstede året rundt. Ellers regnes den som en trekkfugl i resten av utbredelsesområdet.
I tillegg til områdene der arten er tilstede året rundt, hekker den fra Skandinavia og Tyskland (sør til Alpene) i vest og gjennom Russland til Mandsjuria og det det østlige Sibir ved kysten av Japanhavet i øst. I øst overvintrer vipa lenger sør, herunder i Afghanistan, Pakistan, India og det sørlige Sør-Korea og det sørlige Japan. Vestlige fugler trekker sørover til Sør-Europa, Midtøsten og Nord-Afrika.
Preterito-presentiske verb
Preterito-presentiske verb er en liten gruppe av verb i de germanske språkene som har et spesielt bøyningsmønster. Presens dannes på samme måte som preteritum hos sterke verb, og preteritum dannes som hos svake verb. Til gruppen hører blant annet de fleste modale hjelpeverbene.
Slike presensformer på norsk er må, skal, vet og kan. På nynorsk er også å eige bevart som et preterito-presentisk verb, men å eie er blitt et svakt verb på bokmål og riksmål. Bøyningen av å vite på ulike germanske språk er vist som et eksempel:
Opprinnelsen til germansk preteritum er urindoeuropeisk perfektum. Denne verbformen uttrykte ikke tid, men durativt aspekt, altså en varig handling. De preterito-presentiske verbene uttrykker som regel varige tilstander i nåtiden, og presens av disse verbene har beholdt den opprinnelige betydningen og bøyningsformen til perfektum. Den opprinnelige, urindoeuropeiske presensen er gått tapt. Det ble utviklet en ny preteritum, som dannes på samme måte som hos svake verb, norsk visste, tysk wusste. I bokmål, og nynorsk med e-infinitiv, er likevel infinitiv og preteritum av de modale hjelpeverbene blitt like, slik at norsk kunne (preteritum) svarer til tysk konnte og norrønt kunni.
Verbet å ville bøyes som de preterito-presentiske verbene, men har en annen opprinnelse, og er dannet av en optativform i urindoeuropeisk.
Litteratur
Germanic verb
Dean Heller
Dean Heller (født 10. mai 1960 i Castro Valley i California) er en amerikansk politiker som representerer Det republikanske parti. Han ble utnevnt til Nevadas nye senator 3. mai 2011, etter at John Ensign trakk seg. Heller ble innsatt av Nevadas guvernør Brian Sandoval for å fullføre Ensigns periode, og stilte til valg og ble valgt i november 2012.
Heller satt i Representantenes hus fra 2007 til 2011. Han var politiker på delstatsnivå fra 1990.
Onega
Onega kan vise til:
Sture Bergwall
Sture Ragnar Bergwall, best kjent som Thomas Quick, (født 26. april 1950 i Korsnäs i Falun) er en svensk mann som var dømt for flere mord og andre lovbrudd. Han ble i juli 2013 frikjent for de åtte drapene han tidligere var dømt for.
Bergwall vokste opp med flere søsken og interesserte seg for teaterkunst. Han arbeidet på et lasarett da han som ung ble tiltalt for å ha begått seksuelle overgrep mot fire gutter.
Omkring 1990 ble han tatt i et ransforsøk, og underlagt rettspsykiatrisk behandling. Fra et tidspunkt erkjente han en rekke andre alvorlige forbrytelser. Blant annet innrømmet han, og ble dømt for mordene på Therese Johannesen fra Drammen i 1988 og Gry Storvik.
Alle drapsdommene mot Quick ble fattet på grunnlag av hans egne tilståelser.
I november 2008 ble det kjent at han hadde trukket tilbake alle drapstilståelsene. I ettertid har han blitt frikjent for flere av drapene. Både i Sverige og i Norge er det foreslått at det dannes en egen granskningskommisjon for sakene hans.
Kalvebakken bru
Bruene ble fredet av Riksantikvaren 17. april 2008.
Hanshan (dikter)
Hanshan (kinesisk: 寒山, pinyin: Hánshān) var en kinesisk dikter fra Tang-dynastiet. Hanshan regnes som forfatteren av en samling dikt (Han-shan-tzu shih). Den tidligste kjente utgaven kommer fra Sung-dynastiet. Samlingen består av et forord, 311 dikt av Han-shan og noen dikt av Shih-te.
Personen Han-shan er antagelig mytologisk. Diktene er både i innhold og språk for sprikende til at det er sannsynlig at de er skrevet av bare en person.
Skikkelsene Hanshan og Shih-te er brukt i zen-litteratur og som motiv i malerier. Personen Japhy Ryder (Gary Snyder) i Jack Kerouac's Dharma Bums oversetter Hanshan. Hanshan er oversatt til flere språk, det finnes bl.a. to fullstendige oversettelser til engelsk, en til fransk og en til norsk. I den første fullstendige norske utgivelsen som ble oversatt av Rune Ødegaard og Turi Lindalen i 2013, oversettes Hanshan til Frostfjell.
Radioskugga
Radioskugga er en svensk dramaserie som gikk på SVT fra 1995 til 1997. Serien handlet om en radio-DJ som flyttet fra Stockholm til den lille bygda Bakvatnet i Norrland for å etablere en ny radiokanal. Planene om å lage en kommersiell radiokanal for hele landsdelen gikk imidlertid i vasken, fordi bygda lå i radioskygge mellom de høye fjellene. Hovedpersonen ble likevel boende i det lille tettstedet. Hovedrollen ble spilt av Figge Norling. Serien ble produsert av Stefan Baron.
Serien hadde mye til felles med den amerikanske serien Det gode liv i Alaska.
Montér
Montér er et norsk kjedekonsept for byggvarehus og stormarkeder, eid av Optimera. Dette konsernet er igjen heleid av franske Saint-Gobain og inngår i Saint-Gobain Distribution Nordic. Montér-kjeden ble etablert i 2002.
Montér har 138 butikker fra nord til sør. Montér har over 2200 ansatte og har en omsetning på 12 milliarder.
Hæren (Danmark)
Hæren er en av tre forsvarsgrener i det danske forsvaret. Hæren ledes av Hærstaben (HST) som rapporterer til Forsvarskommandoen.
Hærens Operative Kommando (HOK), opprettet i 1991, hadde ansvar for å trene soldater og utføre operasjoner. Den hadde 13 500 ansatte (2004) og hovedkvarter i Karup. Hærens Operative Kommando ble nedlagt i 2014 og erstattet av Hærstaben.
Hærens Materielkommando (HMAK), opprettet i 1967, drev logistikk, innkjøp og materiellforvaltning for Hæren. Kommandoen hadde 1100 ansatte og hovedkvarter i Hjørring. I 2006 ble Hærens Materielkommando, Søværnets Materielkommando (SMK) og Flyvematerielkommandoen (FMK) slått sammen til Forsvarets Materieltjeneste (FMT).
Eksterne lenker
Armée danoise Hæren
Olav Lian
Biografi
Olav Lian var én av sju brødre som alle var aktive skiløpere. Lian ble norgesmester i kombinert i 1933 og 1935, og han kom på andreplass i kombinert i 1937 og 1938. Han ble nummer tre i 17 km langrenn i NM 1936. I VM 1934 ble han nr. 39 på 17 km, nr. 22 i kombinert og nr. 12 på 50 km. Han ble også tatt ut til OL i 1936.
Som voksen bodde Olav Lian i Trondheim, og drev skifabrikken Trønderski, som han også var med og startet. Under andre verdenskrig var han med i motstandsbevegelsen i Trondheim.
Slaget om Chan La
Slaget om Chan La var et slag under Vietnamkrigen som fant sted den 23. desember 1963.
Slaget ble innledet av at FNL angrep et sørvietnamesisk våpenlager i Chan La (vietnamesisk: Chà Là) i Ca Mau-provinsen. De sørvietnamesiske forsvarerne mistet over 400 soldater ettersom FNL angrep basen med tungt artilleri og tungt maskingeværskyts. De amerikanske styrkene, som ble sendt inn for å komme sine sørvietnamesiske allierte til unnsetning, mistet 18 fly og helikoptre ettersom de var utsatt for FNLs maskingeværposisjoner. FNL trakk seg imidlertid til slutt tilbake etter at amerikansk artilleri hadde ødelagt geriljaens forsyningslinjer.
Eksterne lenker
Passage (in Vietnamese) from "History of Tactics of the Vietnam People's Army 1944 - 1975 - Vol. 2"
Rødstrupesnipe
Rødstrupesnipe (Calidris ruficollis) er en monotypisk vadefugl i snipefamilien.
Inndeling
Inndelingen følger HBW Alive og er i henhold til Piersma & Bonan (2019), som i hovedsak følger studien av Gibson & Baker (2012) og klassifiseringen til Banks (2012).
Den portugisiske inkvisisjonen
Den portugisiske inkvisisjonen ble opprettet i Portugal i 1536 etter ønske fra kong João III av Portugal.
Historie
Allerede Manuel I hadde bedt om at landet skulle få sin egen inkvisisjon i 1515, men paven gav ikke sin tilslutning til dette før etter hans død, og da ble det ikke noe av det på lenge. Det var først i 1531 at søknaden ble fornyet.